Ludovicus, Dei gratia Francorum rex et dux Aquitanorum, universis præpositis et servientibus nostris, salutem. Summum in regibus bonum esse cognoscimus religiosorum necessitatibus, speciali quadam libertatis prerogativa, subvenire. Ea profecto consideratione, religiosis de Deiloco per universam terram nostram, cum universis rebus suis, liberum et securum transitum dedimus, et tantam libertatem concessimus ut ubicumque locorum in terra nostra, nullus omnino vel hominum, vel servientium nostrorum de propriis rebus illorum, theloneum, vendam, seu aliam aliquam consuetudinem, capere vel exigere de cætero jam præsumat. Quod ut ita perpetuo ratum habeant, universis præpositis et servientibus nostris, ita tenendum præcepimus et per præsentia scripta significamus, etc.